《鸣玉泉》
宋代·曾季狸

何人邀我来，白昼朝钧天。千官正杂沓，佩有苍玉悬。

冲牙互击正，远韵声泠然。律吕相应和，宫徵更相宣。

应笑居鄛人，玉斗空碎捐。

作者简介：抚州临川人，字裘父，号艇斋。曾宰曾孙。师事吕本中、韩驹，又与朱熹、张栻游。举进士不第，终身隐居，人争荐之，皆不起。有《艇斋杂著》、《论语训解》、《艇斋诗话》。